CELEX: 62012CN0349
Language: lv
Date: 2012-07-24 00:00:00
Title: Lieta C-349/12: Lūgums sniegt prejudiciālu nolēmumu, ko 2012. gada 24. jūlijā iesniedza Fővárosi Törvényszék (agrākā — Fővárosi Bíróság ) (Ungārija) — Peró Gáz Kft./Balla János

13.10.2012   
            
            
               LV
            
            
               Eiropas Savienības Oficiālais Vēstnesis
            
            
               C 311/4
            
         Lūgums sniegt prejudiciālu nolēmumu, ko 2012. gada 24. jūlijā iesniedza Fővárosi Törvényszék (agrākā — Fővárosi Bíróság) (Ungārija) — Peró Gáz Kft./Balla János
   
   (Lieta C-349/12)
   2012/C 311/03
   Tiesvedības valoda — ungāru
   
      Iesniedzējtiesa
   
   
      Fővárosi Törvényszék (agrākā — Fővárosi Bíróság)
   
      Lietas dalībnieki pamatlietā
   
   
      Prasītāja: Peró Gáz Kft.
   
   
      Atbildētājs: Balla János
   
   
      Prejudiciālie jautājumi
   
   
               1.
            
            
               Vai Eiropas Savienības tiesībām atbilst tas, ka procesā par lēmuma grozīšanu, kas pieņemts par lūgumu atzīt patentu par spēkā neesošu, pasākumi, procedūras un tiesību aizsardzības līdzekļi ir izstrādāti tā, ka valsts tiesai nav saistoši lietas dalībnieku prasījumi un citi paziņojumi, kam ir juridiskas sekas, konkrētāk, tiesa pēc savas ierosmes var pieprasīt iesniegt pierādījumus, ko tā uzskata par vajadzīgiem?
            
         
               2.
            
            
               Vai Eiropas Savienības tiesībām atbilst tas, ka procesā par lēmuma grozīšanu, kas pieņemts saistībā ar lūgumu atzīt patentu par spēkā neesošu, pasākumi, procedūras un tiesību aizsardzības līdzekļi ir izstrādāti tā, ka valsts tiesai, pieņemot lēmumu, šajā ziņā nav saistošs ne administratīvais lēmums, kas pieņemts par lūgumu par spēkā neesamības atzīšanu, ne administratīvajā lēmumā norādītie lietas fakti, ne arī, konkrētāk, administratīvā procesa laikā formulētie spēkā neesamības iemesli vai tā laikā iesniegtie paziņojumi, novērtējumi un pierādījumi?
            
         
               3.
            
            
               Vai Eiropas Savienības tiesībām atbilst tas, ka procesā par lēmuma grozīšanu, kas pieņemts saistībā ar lūgumu atzīt patentu par spēkā neesošu, pasākumi, procedūras un tiesību aizsardzības līdzekļi ir izstrādāti tā, ka valsts tiesa saistībā ar novitātes un izgudrojuma līmeņa kritērijiem izvērtē, vai izgudrojumam ir piešķirama prioritāte, pamatojoties uz pieteikuma iesniegšanas datumu vai tikai pieteikuma priekšmeta grozīšanas datumu, ar nosacījumu, ka pieteikuma iesniegšanas brīdī tā iesniedzējam saskaņā ar tiesību normām bija atļauts pēc pieteikuma iesniegšanas datuma paplašināt patenta pieteikuma tehnisko saturu un pieprasītās aizsardzības apmēru?